cyanic-selkie/wikianc huggingface dataset:
რომეინ ბრუქსი
ბრუკსს არ ქონდა ბედნიერი ბავშვობა, რადგან მას ალკოჰოლიკი მამა ჰყავდა რომელმაც ოჯახი მიატოვა. დედამისი იყო ემოციურად გაუწონასწორებელი, ხოლო ძმა ფსიქიკურად დაავადებული. მისი განმარტებით, ბავშვობა მტელი ცხოვრების მანძილზე ჩრდილად მიყვებოდა. მან რამდენიმე წელი როგორც ღარიბმა სტუდენტმა გაატარა იტალიაში და საფრანგეთში. 1902 წელს დედის გარდაცვალების შემდეგ მიიღო ქონება. ამ მემკვიდრეობამ თავისუფლად ცხოვრების საშუალება მისცა. ის ხშირად მის ახლობელ ადამიანებს ხატავდა, მაგალითად როგორიც იყვნენ: იტალიელი მწერალი და პოლიტიკოსი გაბრიელე დ’ანუნციო, რუსი მოცეკვავე იდა რუბინშტეინი და მწერალი ნატალი კლიფორდ ბარნი რომელიც 50 წლის მანძილზე მისი პარტნიორი იყო.
საპირისპირო მტკიცებულების არსებობის მიუხედავად არასწორად მიიჩნევა, რომ 1925 წლის შემდეგ ძალიან ცოტას ხატავდა. 1930-იანებში მან "დაუგეგმავი" ტექნიკის გამოყენებით გააკეთა ნახატების სერია, რაც ავტომატურ ხატვას გულისხმობდა. 1930-იანების შუა წლები ნიუ-იორკში გაატარა. მისი ბევრი ნამუშევარი უცნობია, თუმცა ფოტოგრაფიული რეპროდუქციები ადასტურებს მათ არსებობას. ითვლება, რომ მან შემოქმედებით კულმინაციას 1961 წელს ჰერცოგი უბერტო სტროზის პორტრეტით მიაღწია.
რომეინ ბრუქსი 1970 წელს გარდაივალა.
პირადი ცხოვრება
1903 წლის 13 ივნისს ის დაქორწინდა მის მეგობარ ჯონ ელინგემ ბრუქსზე და მიიღო ბრიტანეთის მოქალაქეობა. ბრუქსი იყო წარუმატებელი პიანისტი და მთარგმნელი ღრმა ფინანსური პრობლემებით. რომეინ ბრუქსის პირველი ბიოგრაფი მერლი სეკრეტსი მიიჩნევს, რომ მისი მოტივი უფრო მეტად მასზე ზრუნვა იყო ვიდრე ქორწინების საჭიროება. მათ თითქმის მაშივე იჩხუბეს, როდესაც მან თმა შეიჭრა და ინგლისში ფეხით სასიარულო ტურისთვის მამაკაცის ტანისამოსი შეუკვეთა. ჯონი წინააღმდეგი იყო მასთან ერთად ხალხში ამ ფორმით გამოჩენილიყო. ბრუკსმა ქმარი დაახლოებით ერთ წელიწადში მიატოვა და ლონდონში გადავიდა. განშორების შემდეგ ბრუქსი ყოფილ მეუღლეს წელიწადში 300 ფუნტით ეხმარებოდა, რომელიც კაპრიში მეგობართან ერთად კომფორტუალდ ცხოვრობდა. ის 1929 წელს ფილტვის სიმსივნით გარდაიცვალა.
კარიერა
1904 წლიდან რომეინ ბრუქსის აღარ აკმაყოფილებს მისი ადრინდელი ნამუშევრები, განსაკუთრებით არ მოწონს მკვეთრი ფერების გამოყენება. ის მიემგზავრება კორნუოლის სანაპიროზე სენტ-ეივსში, სადაც ქირაობს პატარა სტუდიოს და მუშაობს ნაცრისფერის გრადაციების გამოყენებაში. როდესაც ადგილობრივი მხატვრების ჯგუფმა სთხოვა მოეწყო არა ფორმალური ჩვენება მან მხოლოდ მუყაოს რამდენიმე ნაჭერი აჩვენა, რომლებზეც გაკეთებული ქონდა ნაცრისფერით ხატვის ექსპერიმენტები. ამის შემდეგ მისი თითქმის ყველა ნახატის ძირითად ფერი არის ნაცრისფერი, თეთრი და შავი ფერის კომბინაცია ოხრის, უმბერის და ალიზარინის ელფერით. 1905 წლიდან მას უკვე ჩამოყალიბებული აქვს მისი ფერების პალიტრა და დანარჩენი ცხოვრება ამ ჰარმონიის განვითარებას დაუთმო.
სქოლიო
კატეგორია:დაბადებული 1874 კატეგორია:გარდაცვლილი 1970 კატეგორია:ამერიკელი მხატვრები კატეგორია:ფრანგი მხატვრები კატეგორია:საპატიო ლეგიონის ორდენის კავალრები კატეგორია:ბისექსუალი ქალები
ტრეისი ჩეპმენი
ტრეისი ჩეპმენი (Tracy Chapman; დ. 30 მარტი, 1964) — ამერიკელი მომღერალი, სიმღერების ავტორი, ცნობილია სიმღერებით „Fast Car“ (სწრაფი მანქანა), „Talkin' Bout a Revolution“ (საუბარი რევოლუციაზე) და „Give Me One Reason“ (მომეცი ერთი საბაბი). მიღებული აქვს გრემის ოთხი ჯილდო.
დაიბადა კლივლენდში, ოჰაიო. გიტარაზე დაკვრა და სიმღერების წერა ადრეულ ბავშვობაში დაიწყო. ფონდი „ბეტერ ჩენს“ საშუალებით მიღებული სტიპენდიით კონექტიკუტის ვუსტერის სკოლაში სწავლობს და მოგვიანებით ტაფტის უნივერსიტეტში ირიცხება, მედფორდში, მასაჩუსეტსი.
კარიერა
კოლეჯის პერიოდში ჩეპმენი ქუჩის მუსიკოსობას იწყებს და ამავე დროს კემბრიჯის ყავახანებში უკრავს. სწავლის დასრულების შემდეგ SBK სტუდიასთან კონტრაქტს აფორმებს და პირველ დისკს Tracy Chapman (1988) უშვებს. ალბომმა კრიტიკოსთა მაღალი შეფასება დაიმსახურა, რის შემდეგადაც ტრეისი ტურებზე გადის საკუთარი ფანების მოსაზიდად. ნელსონ მანდელას 70 წლისთავისადმი მიძღვნილ კონცერტზე 1988 წელს შესრულებული სიმღერის „Fast Car“ შემდეგ ის აშშ-ის ბილბორდებზე ჩნდება. მისი დისკები სწრაფად იყიდება და მალე მულტი-პლატინის გახდა.
მისი მომდევნო ალბომი „Crossroads“ („გზის გასაყართან“, 1989) კომერციულად ნაკლებად წარმატებული გამოდგა. 1992 წლის „Matters of the Heart“ (გულის წუხილი) მხოლოდ მისი ყველაზე ერთგული ფანებისთვის იყო ცნობილი. 1995 წელს ყველასათვის მოულოდნელად გამოდის ჩეპმენის ახალი ალბომი New Beginning, რომელშიც მისი ჰიტი „Give Me One Reason“ (მომეცი ერთი საბაბი რომ დავრჩე) შევიდა, და 1996 წელს გრემის ნომინაციაში „საუკეთესო როკ-სიმღერა“ იმარჯვებს. 2000 წლის ალბომი Telling Stories უკვე უფრო როკის ჟანრისაა ვინემ ფოლკის. ალბომის ამავე სახელწოდების ჰიტი ევროპის რადიო სადგურების ფავორიტი გახდა. მისი მეექვსე ალბომი იყო Let It Rain („იწვიმოს“, 2002), რომლითაც ის ტურებით აშშ-სა და ევროპაში მოგზაურობს.
Where You Live (სადაც შენ ცხოვრობ), ჩეპმენის მეშვიდე სტუდიური ალბომი 2005 წლის სექტემბერში გამოვიდა.
აპოკალიფსის ორი მაცნე
right|thumb|190px|აპოკალიფსის ორი მაცნე, როგორცაა გამოსახული [[ბამბერგის აპოკალიფსი|ბამბერგის აპოკალიფსში. XI საუკუნის ილუსტრირებული ხელნაწერი.]] აპოკალიფსის ორი მაცნე — ორი წინასწარმეტყველი, რომელთა შესახებ გვამცნობენ:
ზაქარია - ზაქარიას წინასწარმეტყველების წიგნი (ზაქ. 4): „მობრუნდა ანგელოზი, რომელიც მელაპარაკებოდა და გამაღვიძა, როგორც ძილისგან აღვიძებენ კაცს. მითხრა: რას ხედავ? ვუთხარი: ვხედავ, აჰა, მთლიანი ოქროს სასანთლეა, მის თავზე ჯამია და შვიდი ლამპარი, თითო ლამპარს შვიდ-შვიდი მილი აქვს ზემოთ. ორი ზეთისხილის ხეა მის გვერდით, ერთი მისი ჯამის მარჯვნივ, მეორე - მარცხნივ...მივუგე და ვუთხარი მას: რა არის ეს ორი ზეთისხილის ხე სასანთლის მარჯვნივ და მარცხნივ? მივუგე მეორედ და ვუთხარი მას: რა არის ეს ორი აკიდო ზეთისხილისა ორი ოქროს მილის გვერდით, საიდანაც ოქრო იღვრება? მითხრა: არ იცი რა არიან ესენი? ვუთხარი: არა-მეთქი, ჩემო ბატონო. მითხრა: ორნი ცხებულნი არიან ესენი, მთელი ქვეყნის უფლის წინაშე მდგარნი.“ (ზაქ. 4:1-3; 11-14)
„მივცემ ჩემს ორ მოწაფეს და ათას ორას სამოცი დღე იწინასწარმეტყველებენ ძაძით მოსილნი. ესენია ორი ზეთისხილი და ორი სასანთლე, რომლებიც დგანან დედამიწის უფლის წინაშე. თუ ვინმე მოინდომებს მათ ვნებას, ცეცხლი გამოვა მათი პირიდან და შეჭამს მათ მტრებს; თუ ვინმე მოინდომებს მათ ვნებას, მოკლულ უნდა იქნეს. მათ აქვთ ხელმწიფება ზეცის დახშვისა, რათა არ იწვიმოს მათი წინასწარმეტყველების დღეებში, და აქვთ ხელმწიფება წყალთა მიმართ, რათა სისხლად აქციონ და ათასგვარი წყლულით მოწყლან ქვეყანა, როდესაც ინებებენ. ხოლო როდესაც აღასრულებენ თავიანთ მოწმობას, უფსკრულიდან ამომავალი მხეცი შეებრძოლება, შემუსრავს და მოაკვდინებს მათ. მათი გვამები ეყრება დიდი ქალაქის მოედანზე, რომელსაც სულიერად ჰქვია სიდომი და ეგვიპტე, სადაც ჯვარს აცვეს მათი უფალიც. სხვადასხვა ტომისა და მოდგმის, ენისა და ერის ხალხი სამნახევარ დღეს უყურებს მათ გვამებს და არავის დართავ მათი დამარხვის ნებას. დედამიწის მკვიდრნი იხარებენ და ილხენენ მათ გამო და ძღვენს უძღვნიან ერთმანეთს, რადგანაც ამ ორმა წინასწარმეტყველმა აწამა დედამიწის მკვიდრნი. მაგრამ სამნახევარი დღის შემდეგ სიცოცხლის სული შევიდა მათში ღვთისაგან, და ფეხზე დადგნენ, რამაც თავზარი დასცა ყველას, ვინც კი ხედავდა მათ. და მოესმათ მგრგვინავი ხმა ზეცით, რომელმაც უთხრა მათ, აქ ამოდითო, და ისინიც, თავიანთი მტრების თვალწინ, ღრუბლით ავიდნენ ზეცას. იმავე საათს საშინელი მიწისძვრა მოხდა, ქალაქის მეათედი დაიქცა და მიწისძვრისას შვიდი ათასი კაცი ამოწყდა, სხვები კი შეძრწუნდნენ და დიდება მიაგეს ცის ღმერთს.“ (გამოცხ. 11:3-13)
იდენტიფიკაცია
ორი მაცნისა და მათი გამოჩინების დროის დადგენა საუკუნეთა მანძილზე წარმოადგენდა ქრისტიანული ესქატოლოგიის ინტერესს. საინტერესოა, არიან თუ არა ისინი ცალკეული ინდივიდები? იქნებ სიმბოლიზმთან გვაქვს საქმე? (მაგ: ბიბლიის ახალი და ძველი აღთქმა) შესაძლოა ორი მაცნე სიმბოლურად განასახიერებს ქრისტეს მამხილებელ ეკლესიას: მარკოზის სახარებაში ვკითხულობთ: ”(ქრისტემ) მოუხმო თორმეტს, წყვილ-წყვილად დაუწყო წარგზავნა, და მისცა მათ უწმინდურ სულთა დათრგუნვის ძალა.” შესაძლოა ორი წინასწარმეტყველი ბიბლიური მოსესა და ელიას ერთგვარ რეინკარნაციას წარმოადგენს: გამოცხადებიდან ვკითხულობთ: ”მათ აქვთ ხელმწიფება ზეცის დახშვისა, რათა არ იწვიმოს მათი წინასწარმეტყველების დღეებში, და აქვთ ხელმწიფება წყალთა მიმართ, რათა სისხლად აქციონ და ათასგვარი წყლულით მოწყლან ქვეყანა, როდესაც ინებებენ”. ბიბლია გვიამბობს, თუ როგორ აქცია მოსემ ნილოსის წყალი სისხლად, ელიამ კი სამ წელიწად ნახევრით დაახშო ზეცა, რათა არ მოსულიყო ქვეყნად წვიმა. ერთ-ერთ წინასწარმეტყველად შესაძლოა მოვიაზროთ ენუქი. ბიბლიის თანახმად, მხოლოდ ელიასა და ენოქს არ უგემიათ ამქვეყნიური სიკვდილი, არამედ ორთავე ”წაიყვანა ღმერთმა”, სხეულებრივად აიტაცა რა ისინი მიწიდან.
ბიბლიური ტრადიცია
ბიბლიის მიხედვით, როდესაც ”ურჯულოების კაცი, წარწყმედის ძე...მოვა სატანის მოქმედებით, მთელი ძალმოსილებით, ნიშებით და ცრუ სასწაულებით” ქრისტეს ორი მოწაფე ათას ორას სამოცი დღე ამხელს მას, იგი ჰყოფს ბრძოლას წმიდათა მიმართ , სძლევს მათ და გაბატონდება ქვეყნიერებაზე 1,290 დღეს , სანამ ”უფალი იესო შემუსრავს თავის ბაგეთა სულით და განაქარებს თავისი სხივოსანი გამოცხადებით”.
მართლმადიდებლური სწავლება
thumb|ესენი არიან ორნი იგი ზეთისხილნი და ორნი სასანთლენი, მდგომარენი წინაშე უფლისა ყოვლისა ქუეყანისა და რომელსა უნდეს ვნებად მათდა... ელია და ენუქ წინასწარმეტყველნი ქვეყნის დასასრულის წინ კვლავ უნდა მოევლინონ დედამიწას თავისი უმთავრესი მისიის აღსასრულებლად და ხორციელი სიკვდილის მისაღებად. ამა სოფლის უკანასკნელ დღეებში უფალი მათ იერუსალიმში მიავლენს, რათა თავიანთი საკვირველი ქადაგებითა და სასწაულთმოქმედებით ადამიანებს განუცხადონ ის არნახული სიცრუე, რომელიც სულ უფრო და უფრო ემუქრება კაცობრიობას. ელია და ენუქ წინასწარმეტყველნი სამ-ნახევარი წლის განმავლობაში თავისუფლად, დაუბრკოლებლად ამხელენ ანტიქრისტეს, გააფრთხილებენ ადამიანებს, არ მიიღონ მისი სიცრუე. საღმრთო წერილი, ეკლესიის წმიდა მამები და საეკლესიო გარდამოცემა სრული გარკვეულობით აცხადებს მათ ნამდვილ, პირდაპირი გაგებით აღსაქმელ მოსვლაზე ამქვეყნად შვიდი წლით ადრე ქვეყნის დასასრულამდე და უფალ იესო ქრისტეს მეორედ მოსვლამდე; ამ ავტორიტეტულ, უტყუარ ცნობებში ნათქვამია ელიასა და ენუქის მამხილებელ ქადაგებაზე, რაც ანტიქრისტეს წინააღმდეგ იქნება მიმართული, მათს სასწაულთმოქმედებაზე, მოწამეობრივ სიკვდილზე, მკვდრეთით აღდგომაზე და ცად ამაღლებაზე.
იოანეს გამოცხადებაში ყოველივე ამის გამო შემდეგს ვკითხულობთ: „და მივსცე ორთა მათ მოწამეთა ჩემთა და წინასწარმეტყველებდნენ ათას ორას და სამეოც დღეს, (ანუ სამნახევარ წელიწადს), შემოსილნი ძაძითა, ესენი არიან ორნი იგი ზეთისხილნი და ორნი სასანთლენი, მდგომარენი წინაშე უფლისა ყოვლისა ქუეყანისა და რომელსა უნდეს ვნებად მათდა, ცეცხლი გამოვალს პირისაგან მათისა და შეშჭამს მტერთა მათთა; და რომელსაცა ენებოს ვნებაი მათი, ესრეთ ჯერ-არს მოკუდომაი მისი, ამათ აქუს ხელმწიფებაი დახშვად ცათა, რაითა არა წვიმდეს დღეთა მათ წინაწარმეტყველებისა მათისათა; და ხელმწიფებაი აქუს წყალთა ზედა, რაითა გარდააქციონ სისხლად, და რაითა შემუსრონ ქუეყანაი, რაოდენ-გზისცა ენებოს, ყოველითავე წყლულებითა და რაჟამს აღასრულონ წამებაი მათი, მხეცმან მან, რომელი აღმოვალს უფსკრულით, ბრძოლა-ყოს მათ თანა, და სძლოს და მოკლნეს იგინი... და შემდგომად სამისა მის და ნახევრისა დღისა სული ღმრთისაი ცხოველი შევიდა მათ თანა და აღდგეს ფერხთა ზედა მათთა და ხმაი დიდი ზეცით... ეტყოდა მათ: აღმოვედით აქა! და აღვიდეს ზეცად ღრუბლითა და იხილნეს იგინი მტერთა მათთა“.
წმიდა წინასწარმეტყველ ზაქარიას წიგნში კი ამასთან დაკავშირებით შემდეგი სწერია: „და ორნი ზეთისხენი ზედაით მისსა, ერთი მარჯუენით ლამპრისა მისისა და ერთი მარცხენით და ვიკითხე... რა არიან ესენი, უფალო? და მითხრა მე: ესე ორნი ძენი პოხიერებისანი, წარდგომილ არიან უფლისა ყოველისა ქუეყანისასა“. წინასწარმეტყველი ზაქარია ამ ორ ზეთისხილის ხეში ორ წინასწარმეტყველს - ელიას და ენუქს გულისხმობს, ამას თავის „თარგმანება იოანეს გამოცხადებისაში“ წმიდა ანდრია კრიტელიც ამტკიცებს.
ეკლესიის დიდი მოძღვარნი, წმიდა მამები - ეფრემ ასური (იხ. მისი „სიტყვა უფლის მეორედ მოსვლისათვის“) და იოანე დამასკელი („ზუსტი გარადმოცემა მართლმადიდებელი სარწმუნოებისა“, წგ.IV, თ.26) გვასწავლიან, რომ ორი მოწამის სახით, რომელთა ამქვეყნად მოვლინება ჯერ-არს ქვეყნის დასასრულის წინ, ძველი აღთქმის წინასწარმეტყველნი ელია და ენუქ უნდა შევიცნოთ.
საეკლესიო გადმოცემაც, შემონახული ჩვენს საღვთისმსახურო წიგნებში, ასევე ლაპარაკობს ამ ამბის პირდაპირ, სიტყვასიტყვით გაგებაზე და არავითარ საფუძველს არ გვაძლევს ელიასა და ენუქის მოვლინების სხვაგვარი, იგავური განმარტებისათვის.
მაგალითად, ხორციელის კვირაში საკითხავ სვინაქსარში ნათქვამია, რომ ქვეყნის დასასრულამდე შვიდი წლით ადრე სიტყვისაებრ დანიელ წინასწარმეტყველისა, მოვლენ ენუქ და ელია, რომელნიც ადამიანებს უქადაგებენ არ მიიღონ და არ აღიარონ იგი (ანტიქრისტე) ღვთის მსახურად. ის კი დასტანჯავს მათ და თავებსაც წარჰკვეთს. კვალად, ელია წინასწარმეტყველის მსახურებაში წერია: „ელია თეზბიტელო, უხრწნელად დაგბადა ღმერთმა, რათა სიკვდილი არ იგემო, ვიდრე ყოველგნით არ იქდაგებ ქვეყნის დასასრულისთვის!“ ტროპარში ელია წინასწარმეტყველი განიდიდება როგორც „მეორე წინამორბედი ქრისტეს ამქვეყნად მეორედ მოსვლისა“.
სვინაქსარში (20 ივლისი) ვკითხულობთ: წინასწარმეტყველი ღმერთისა წმიდა ელია, ცეცხლოვანი ეტლით ზეცად აღტაცებული, დღესამომდე ცოცხალია და იგი ხორციელად იყო ხილული თაბორის მთაზე სამი წმიდა მოციქულის მიერ უფლის ფერისცალების ჟამს, და ამგვარადვე ხორციელად ხილული იქნება მოკვდავ ადამიანთაგან ამქვეყნად უფლის მეორედ მოსვლის წინ. თავიდან აიცილა რა ხორციელი სიკვდილი იეზაბელის მახვილისაგან, იგი ევნება ანტიქრისტეს მახვილით და უზენაესი დიდების ღირსი გახდება სამართლიანი სასყიდლის მიმგები ღმერთისაგან არა მხოლოდ როგორც წინასწარმეტყველი, არამედ როგორც წმიდა მოწამეც“.
იმავე დღის „მეტაფრასში“ ნათქვამია: „ესე ელია, ენუქთან ერთად უნდა მოვიდეს ამქვეყნად ქრისტეს მეორედ მოსვლის წინ, ანტიქრისტეს სამხილებლად და მორწმუნეთა სანუგეშებლად“, მაგრამ მიუხედავად ყველა ამ გაფრთხილებისა, ადამიანთა უმრავლესობა, თავისი ხორციელი გონების მიზეზით, არა თუ ვერ დაინახავს ანტიქრისტეს გარეგნული სათნოების მთელ სიყალბეს, არამედ მეტიც - აღტაცებით შეხვდება მას და განადიდებს კიდეც. ეფრემ ასური წერს, რომ როდესაც ხალხი ესოდენ „სათნოებათ“ და „ძალთ“ იხილავს, ყველას ერთი აზრი გაუჩნდება - მეფედ აღიაროს და გამოაცხადოს იგი, და ერთურთს ასე ეტყვიან: მოიძებნება კი კაცი, ეგზომ კეთილი და მართალიო!
პირველნი დიდნი მსხვერპლნი ანტიქრისტეს სასტიკი დევნულებისა გახდებიან მისი მამხილებელნი - წმიდა წინასწარმეტყველნი ელია და ენუქ.
„როდესაც წყეული იგი ხელმწიფება დაინახავს ელიასა და ენოქს, რომლებიც ადამიანებს უქადაგებენ რათა მათ არ მიიღონ ბეჭედი ანტიქრისტესი, მათ შეპყრობას ბრძანებს. წინასწარმეტყველნი კი ადამიანებს დაარწმუნებენ, რათა ისინი არ აღიბეჭდონ ანტიქრისტეს ბეჭდით, ეტყვიან მათ, რომ ვინც გამოავლენს მოთმინებას და არ მიიღებს წყეულ ბეჭედს, იგი გადარჩება და უფალი უსათუოდ დაუმკვიდრებს მას სასუფეველს მხოლოდ იმის გამო, რომ არ მიიღო ბეჭედი. დაე, ყველამ გამუდმებით გამოისახოს პატიოსანი ჯვრის ნიშანი, ყოველ საათს გადაიწეროს პირჯვარი, რამეთუ ბეჭედი ჯვრისა ადამიანს ჯოჯოხეთის სატანჯველისაგან განათავისუფლებს. ხოლო ანტიქრისტეს ბეჭედი კი კაცთა მოდგმას საუკუნო სატანჯველში ჩაჰყრის. უკეთუ მოგშივდეთ და მოგინდეთ საზრდო, მცირეოდენი ხანი მოითმინეთ და ღმერთი, თქვენი მოთმინების მხილველი, დახმარებას ზეციდან გამოგიგზავნით. უფლის შეწევნით თქვენ განცხოველდებით (სიტყვასიტყვით - ცხოვლად (ცხადად) დანაყრდებით. უკეთუ არ გამოიჩენთ მოთმინებას და მაინც მიიღებთ არაწმიდა მეფის ბეჭედს, იცოდეთ, რომ ამის გამო მწარედ ინანებთ.
ეტყვიან კაცნი ენოქსა და ელიას: „რატომ ემადლიერებიან ანტიქრისტეს ის ადამიანები, რომლებმაც მიიღეს ბეჭედი?“ - მაშინ მიუგებენ მათ ენოქ და ელია: „დიახ, ემადლიერებიან, მაგრამ ვინ არიან მისი მადლიერნი? (ანუ ვინ ჰმადლობს მათ ბაგით?). ადამიანები კი არ უხდიან მას მადლობას, არამედ მარტოდენ თავად ბეჭედი (ანუ ბოროტება, რომელიც გაბატონდება ადამიანებზე, მათივე ბაგით გამოხატავს შექცევასა და სიხარულს, რამეთუ მან მოასწრო და დაღუპა ისინი, როგორც ეს იციან ხოლმე ავკაცებმა, რომლებიც ჩადენილი სივერაგის გამო დღესასწაულობენ და ხარობენ).
და რა არის მათი მადლიერება? მათი მადლიერება არის ის, რომ მათში ჩაბუდდა სატანა, განსხეულდა ადამიანის გრძნობაში და ადამიანი უკვე ვეღარ აღიქვამს იმას, თუ რა უბედურება ტრიალებს მის თავს.
ის ვინც აღიბეჭდება ანტიქრისტეს ნიშნით, დემონად გადაიქცევა, თუმცა-კი დაიწყებს იმის მტკიცებას, რომ ვერ გრძნობს ვერც შიმშილსა და ვერ წყურვილს, მაგრამ შია და სწყურია კიდევ უფრო მეტად, და არა მარტო მეტად, არამედ შვიდგზის უფრო მეტად, ვიდრე თქვენ. თქვენ მხოლოდ მცირე ხნით მოითმინეთ. ნუთუ ვერ ხედავთ, რომ ის, ვინც იღებს ანტიქრისტეს ბეჭედს, ცოცხლებში აღარ წერია? (ანუ სულით უკვე მკვდარია და მას მარადიული სატანჯველი ელოდება), ნუთუ, თქვენც ასევე გსურთ, რომ დაუშრეტელ სატანჯველში დაიღუპოთ ამ ბეჭედთან ერთად და იქ იმათთან ერთად ეწამოთ, ვინც წყეული ბეჭდით დაიტვიფრნენ? და სადაც არს „ტირილი და ღრჭენაი კბილთა?“ და სხვა მრავალი ამგვარი მოძღვრებით განსწურთნიან კაცთა ენოქი და ელია.
ეს ამბავი ნაწინასწარმეტყველებია იოანეს გამოცხადებაში, სადაც ნათქვამია: „და რაჟამს აღასრულონ წამებაი მათი (ძაძით მოსილმა „ორმა მოწამემ“ ღმერთისა), მხეცმან მან, რომელი აღმოვალს უფსკრულით, ბრძოლა-ყოს მათ თანა და სძლოს და მოკლნეს იგინი. და მძორები მათი უბანთა ზედა ქალაქის მის დიდისათა, რომელსა ეწოდების სულიერად სოდომი და ეგვიპტე, სადა-იგი უფალი მათი ჯვარს-ეცვა. და იხილონ ერთა და ტომთა და ენათა და წარმართთა მძორები მათი სამ დღე და ნახევარ და არა უტეონ მძორებსა მათსა დადებას სამარესა შინა. და მკვიდრთა ქვეყანისათა განიხარონ მათ ზედა და იშვებდნენ და ძღვენი მისცენ ურთიერთას, რამეთუ ამათ ორთა წინასწარმეტყველთა ტანჯეს მკვიდრნი ქვეყანისანი. და შემდგომად სამისა მის და ნახევარისა დღისა სული ღმერთისაი ცხოველი შევიდა მათ თანა, და აღდგეს ფერხთა ზედა მათთა და შიში დიდი დაეცა მათ ზედა, რომელნი ჰხედვიდეს მათ. და მესმა ხმაი დიდი ზეცით, რომელი ეტყოდა მათ: აღმოვედით აქა! და აღვიდეს ზეცად ღრუბლითა. და იხილნეს იგინი მტერთა მათთა. მას დღესა შინა იქმნა ძრვაი დიდი, და მეათედი ქალაქისაი დაეცა, და მოსწყდეს ძრვისა მისგან კაცნი შვიდ ათასნი, და სხვანი იგი შეშინებულ იქმნეს და მისცეს დიდებაი ღმერთსა ცათასა“.
ამის შემდეგ უნდა აღსრულდეს ღირსშესანიშნავი რამ, რაც უნდა მიეწეროს ამ წმიდა წინასწარმეტყველთა ქადაგების ძალას, მათს საკვირველ აღდგომას მკვდრეთით და ზეცად ამაღლებას, - მოხდება ის, რომ ანტიქრისტეს თანამედროვე იუდეველთა მნიშვნელოვანი ნაწილი ჭეშმარიტ რწმენაზე მოიქცევა და ქრისტეს შეუდგება. ამასთან დაკავშირებით ნეტარი თეოფილაქტე წერს: „ელია... მოვა როგორც წინამორბედი ქრისტეს მეორედ მოსვლისა, და ჭეშმარიტ რწმენას ქრისტესას დაუბრუნებს ყველა ებრაელს, ვინც კი მდაბალი და მორჩილი აღმოჩნდება, და მამათა მემკვიდრეობას დაუბრუნებს მათ, რაც ამდენი ხნის განმავლობაში დაკარგული ჰქონდათ“.
საფუძველს ამგვარი მტკიცებისათვის ვპოულობთ თვით საღმრთო წერილში, სადაც შემდეგია ნაწინასწარმეტყველები:
ბ) ესაიას წინასწარმეტყველება: „და იყოს მას დღესა შინა, არღა მერმე, შეეძინოს დაშთომილი ისრაელსა. და განრომილნი იაკობისანი არღა მერმე არმოსავ იყვნენ, მიმძლავრებულთა მიმართ მათთა, არამედ იყვნენ მოსავ ღმერთისა მიმართ წმიდისა ისრაელისასა ჭეშმარიტებითა. და იყოს დაშთომილი იაკობისი ღმერთისა მიმართ ძლიერისა“.
გ) იგივეს გულისხმობს პავლე მოციქულიც, რომელსაც მოჰყავს ესაია წინასწარმეტყველის სიტყვები: „ხოლო ესაია ღაღადებს ისრაელისთვის: დაღათუ იყოს რიცხვი იგი ძეთა ისრაელისათაი ვითარცა ქვიშაი ზღვისაი, ნეშტნი ოდენ ცხონდეს ;
დ) ზაქარიას წინასწარმეტყველება: „და იყოს მას დღესა შინა ვიძიო მოსპობა ყოველთა წარმართთა, მიმავალთა იერუსალემსა ზედა. და მივჰფინო სახლსა ზედა დავითისსა და დამკვიდრებულთა ზედა იერუსალემისათა სული მადლისაი, სიხარულისა და თანალმობისაი, და მოიხილონ ჩემდამო მის წილ, რომლისა მიმართ უგმირეს“.
ე) ყველა ამ წინასწარმეტყველებას აგვირგვინებს ღვთაებრივი პავლე მოციქულის ღმრთივსულიერი სიტყვები: „და იგინი (იუდეველები), თუ არა დაადგრენ ურწმუნოებასა მათსა ზედა, და-ვე-ემყნენ, რამეთუ შემძლებელ არს ღმერთი კვალად დამყნად მათდა. უკუეთუ შენ (ანუ რომაელი - წარმართი, მოქცეული ქრისტეს რწმენაზე) ბუნებითისა მისგან მოეკვეთე ველურისა ზეთისხილისა და გარეშე ბუნებისა დაემყენ კეთილსა ზეთის ხილსა, რაოდენ უფროის იგინი ბუნებითსა მას დაემყნენ თვისსავე მას ზეთისხილსა! არა მნებავს უმეცრებაი თქუენი, ძმანო, საიდუმლოისა ამის, - რაითა არა იყვნეთ თავით თვისით ბრძენ, - რამეთუ სიბრმე ჟამითი ჟამად შეჰყვა ისრაელსა, ვიდრემდე სავსებაი იგი წარმართთაი შემოხდეს. და ესრეთ ყოველი ისრაელი ცხონდეს, ვითარცა წერილ არს: მოვიდეს სიონით მხსნელი და მოაქციოს უღმრთოებისაგან იაკობი“.
ვლ. სოლოვიოვს, რომელიც ცდილობდა, წმიდა ელიასა და ენუქის ამქვეყნად მოვლინებასთან დაკავშირებული ყველა წინასწარმეტყველება საღმრთო წერილისა იგავურად, არაპირდაპირი მნიშვნელობით განემარტა, უნებლიეთ უნდა შეეცოდა უფლის ამ ორი მოწამის მოღვაწეობასთან დაკავშირებული დიდი მოვლენის - ქრისტესადმი ისრაელის „ნეშტის“ მოქცევის ახსნა-განმარტებაშიც (იხ. მისი ესქატოლოგიური შრომა - „სამი საუბარი“, თავი - „სიტყვა ანტიქრისტეზე“). მისი ინერპრეტაციით, როდესაც იუდეველები შეიტყობენ, ჩვენს მიერ ჭეშმარიტ მესიად მიჩნეული კაცი (ანუ ანტიქრისტე) წინადაცვეთილი არ არისო, ისინი ზურგს შეაქცევენ მას, უარყოფენ და ქრისტიანობას მიიღებენო. თუკი ეს ვარაუდი - ანტიქრისტეს წინადაუცვეთელობა - მართლაც ნამდვილი აღმოჩნდება, ფანატიკურად განწყობილ იუდეველებს იგი მხოლოდ იმას აიძულებს, რომ უარყონ ასეთი „მესია“, ანუ ანტიქრისტე, და სხვას, მესიისათვის უფრო შესაფერ კანდიდატს დაუწყონ ლოდინი. მართლაც, ძნელი დასაჯერებელია, რომ ეს ამბავი, ანუ მომავალი ანტიქრისტეს შესაძლო წინადაუცვეთელობა, გახდეს იმის მიზეზი, რომ იუდეველებმა უარი თქვან თავიანთ ეროვნულ-სარწმუნოებრივ იდეოლოგიაზე და ქრისტეს რწმენა შეიძინონ. განა აქამდე იუდეველთა ისტორიაში მრავლად არ ყოფილან მესიის წოდების მისაღებად ამაოდ გარჯილი პრეტენდენტები, რომელნიც წინამძღვრობდნენ რომის წინააღმდეგ აღძრულ აჯანყებებს?! ასეთი „მესიანი“, დიახაც, რომ ჰყოლია ისრაელს, მაგრამ შემდგომი იმედის გაცრუება არასოდეს არ აიძულებდა იუდეველებს უარეყოთ თავიანთი რწმენა, თავიანთი იდეოლოგია, და ერთადერთ ჭეშმარიტ სარწმუნოებად ქრისტიანობა ეღიარებინათ.
ისეთი მნიშვნელოვანი მოვლენა კაცობრიობის ისტორიაში, როგორიც არის, უფრო სწორად, როგორიც იქნება უფლის მეორედ მოსვლის წინ იუდეველთა ნაწილის („ისრაელის ნეშტის, დაშთომილის“) საკვირველი მოქცევა ქრისტესადმი, მთლიანად შეიძლება განპირობებული იყოს მხოლოდ უფლის ორი დიდი წინასწამეტყველის - ელიასა და ენუქის ქადაგების ზემოქმედებით; ისინი ხომ სამ-ნახევარი წლის მანძილზე დაუფარავად ამხილებენ ანტიქრისტეს და დიდი ღვთაებრივი ძალითაც იქნებიან შემოსილნი, ამასთან, უდიდესი ზეგავლენა ექნება მათს მოწამეობრივ აღსასრულს, სასწაულებრივ აღდგომას მკვდრეთით და ზეცად ამაღლებას, რისი მოწმენიც სწორედ ისრაელში მცხოვრებნი გახდებიან. როგორც ვნახეთ, ამასვე გვიდასტურებს საღმრთო წერილიც, რომლის ზემოთ მოყვანილი წინასწარმეტყველებანი „ისრაელის ნეშტის“ მოქცევას ქრისტეს რწმენაზე სწორედ ელიასა და ენუქის მოღვაწეობას მიაწერენ.
იუდეველთა ეს მოქცევა ქრისტიანულ სარწმუნოებაზე ანტიქრისტეში მძვინვარე გაბოროტებას გამოიწვევს საერთოდ ქრისტიანთადმი და მაშინ იყოს „ჭირი დიდი, რომელი არა იყო დასაბამითგან სოფლისაით ვიდრე აქამომდე“ ; „და მიეცა მას (მხეცს - ანტიქრისტეს) ბრძოლისაცა-ყოფად წმიდათა მიმართ და ძლევად მათდა; მიეცა მას ხელმწიფებაი ყოველსა ზედა ტომსა და ერსა და ენასა და ნათესავსა“.
სქოლიო
კატეგორია:გამოცხადების წიგნი კატეგორია:წინასწარმეტყველები ქრისტიანობაში კატეგორია:აპოკალიფტიციზმი
NGC 296
NGC 296 — გალაქტიკა თევზების თანავარსკვლავედში. აღმოჩენის თარიღია 1784 წლის 12 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
ვასილევო
ვასილევო (Василево) — სოფელი მაკედონიაში, ვასილევოს თემის ადმინისტრაციული ცენტრი (სამხრეთ აღმოსავლეთი რეგიონი). სოფლის მოსახლეობა შეადგენს 2174 ადამიანს (2002 წლის აღწერის მონაცემები ).
სქოლიო
კატეგორია:ვასილევოს თემის სოფლები
Dolichoderus dentatus
Dolichoderus dentatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
Cataglyphis semitonsus
Cataglyphis semitonsus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
Another Day (U2-ს სიმღერა)
„Another Day“ — ირლანდიური როკ-ჯგუფ U2-ს პირველი სინგლი, რომელიც გამოვიდა 1980 წელს, EP-ს Three გამოცემის შემდეგ და სტუდიური ალბომის Boy გამოცემამდე. იგი არ არის შეტანილი ჯგუფის არც ერთ ოფიციალურ კრებულსა თუ სტუდიურ ალბომში.
„Another Day“ ჯგუფს პრაქტიკულად არ დაუკრავს კონცერტებზე. იგი შესრულდა რამდენიმეჯერ 1979 და 1980 წელს. ცნობილია, რომ უკანასკნელად იგი დაუკრეს 1980 წლის 27 ივლისს.
სქოლიო
კატეგორია:1980 წლის სინგლები კატეგორია:U2-ს სიმღერები კატეგორია:1979 წლის სიმღერები
Tupac: Live at the House of Blues
Tupac: Live at the House of Blues — ტუპაკ შაკურის რიგით მეორე საკონცერტო ალბომი, ჩაწერილი 1996 წლის 4 ივლისს და გამოცემული 2005 წლის 3 ოქტომბერს, ლეიბლებზე Death Row და Koch. სიმღერებს რეპერთან ასევე ასრულებენ - სნუპ დოგი, Tha Dogg Pound და Outlawz.
სქოლიო
კატეგორია:2005 წლის საკონცერტო ალბომები
კატეგორია:ტუპაკ შაკურის საკონცერტო ალბომები
მაის ბარხუდაროვი
მაის შუქურ ოღლუ ბარხუდაროვი (Mais Şükür oğlu Bərxudarov) — აზერბაიჯანელი ოფიცერი, აზერბაიჯანის შეიარაღებული ძალების გენერალ -მაიორი, რომელიც იყო 2016 წლის მთიანი ყარაბაღის შეტაკებების და 2020 წლის მთიანი ყარაბაღის კონფლიქტის მონაწილე. აზერბაიჯანის მე-2 არმიის კორპუსის ამჟამინდელი მეთაური.
ბიოგრაფია
მაის ბარხუდაროვი დაიბადა აზერბაიჯანის სსრ-ს ქალაქ კუბათლიში. ბავშვობიდან უყვარდა ჭიდაობა. მას ასწავლიდა მოჭიდავე ალიარ ალიევი, რომელიც მოგვიანებით მონაწილეობდა ყარაბაღის პირველ ომში და გახდა აზერბაიჯანის ეროვნული გმირი. იმ წლებში ყარაბაღში განვითარებულმა მოვლენებმა ბარხუდაროვი ჯამშიდ ნახჩივანსკის სამხედრო ლიცეუმში მიიყვანა.
ლიცეუმის ხელმძღვანელი გენერალი ვალე ბარშადლიმ (აზერბაიჯანის თავდაცვის ყოფილი მინისტრი) იქ სწავლის წლებში ბარხუდაროვზე დიდი გავლენა მოახდინა. 1993 წელს ბარხუდაროვმა სტუდენტთა ჯგუფთან ერთად გადაწყვიტა ნებაყოფლობით წასულიყო ფრონტზე. თუმცა, შემდგომ ბარხუდაროვმა სტუდენტები დაიბარა, მათ ფრონტზე წასვლა გადააფიქრებინა და მოუწოდა, რომ სწავლა გაეგრძელებინათ.
1998 წელს უფროსი ლეიტენანტი ბარხუდაროვი დაჯილდოვდა აზერბაიჯანის დროშის ორდენით. ეს ჯილდო მას პრეზიდენტმა ჰეიდარ ალიევმა პირადად გადასცა. 2012 წელს, აზერბაიჯანის დამოუკიდებლობისა და ტერიტორიული მთლიანობის შენარჩუნებაში გაწეული განსაკუთრებული სამსახურისთვის, სამსახურებრივი მოვალეობის შესრულებისა და სამხედრო ნაწილისთვის დაკისრებული ამოცანების გადაჭრისთვის, ბარხუდაროვი დაჯილდოვდა მედლით „სამშობლოსათვის“.
2016 წლის 1 და 2 აპრილის ღამეს მთიანი ყარაბაღისა და სამხრეთით მიმდებარე ტერიტორიების კონტაქტის ხაზის გასწვრივ სომხურ-აზერბაიჯანულ შეტაკებები დაიწყო. 5 აპრილს მიღწეული იქნა ორმხრივი შეთანხმება ცეცხლის შეწყვეტის შესახებ. შეტაკების დროს პოლკოვნიკი ბარხუდაროვი მონაწილეობდა ლალათაფის სიმაღლეების აღებაში. ბრძოლის დაწყებისას ის პირადად შევიდა ტანკში და ბრძოლაში შეტევის პირველ ხაზზე მონაწილეობდა. თვითმხილველების თქმით, კორპუსის მეთაურის ჟესტმა შთააგონა ჯარისკაცები და აიძულა ბრძოლა ექსტრემალური აქტივობებით. აზერბაიჯანული საინფორმაციო პორტალის ცნობით, მაის ბარხუდაროვმა გაანადგურა სომხების მრავალი ჯარი, თუმცა ოფიცერს ძალები შეზღუდული ჰყავდა.
2016 წლის 19 აპრილს აზერბაიჯანის პრეზიდენტმა ილჰამ ალიევმა ხელი მოაწერა ბრძანებებს საპატიო წოდებების, ორდენებისა და მედლების მინიჭების შესახებ აზერბაიჯანელი სამხედრო მოსამსახურეების ჯგუფისთვის, რომლებიც „გამოირჩევიან განსაკუთრებული სიმამაცითა და გმირობით ჯარების საკონტაქტო ხაზზე სომხური სამხედრო პროვოკაციების აღკვეთისას და მტრის მოგერიებისას“. მაის ბარხუდაროვს პრეზიდენტმა ალიევმა გენერალ-მაიორის წოდება ლალათაფას აღების სამხედრო ოპერაციაში პირადად მონაწილეობის გამო მიანიჭა. ბარხუდაროვი პირველი ოფიცერია, რომელსაც ეს წოდება პრეზიდენტმა გმირობისთვის ბოლო 20 წლის განმავლობაში მიანიჭა.
ბარხუდაროვი ამჟამად ქვედანაყოფის მეთაურია. 4 ოქტომბერს მას მიულოცეს აზერბაიჯანის შეიარაღებული ძალების უზენაესმა მთავარსარდალმა და აზერბაიჯანის პრეზიდენტმა ილჰამ ალიევმა, ასევე სპეცდანიშნულების რაზმის მეთაურს, შემდეგ გენერალ-მაიორ ჰიკმათ მირზაევს და მათ პირად შემადგენლობას ქალაქ ჯაბრაილისა და ჯაბრაილის რაიონის ცხრა სოფლის განთავისუფლება მთიანი ყარაბაღის მეორე ომის დროს. 9 დეკემბერს პრეზიდენტმა ალიევმა ხელი მოაწერა განკარგულებას ბარხუდაროვის ყარაბაღის ორდენით დაჯილდოების შესახებ.
სქოლიო
კატეგორია:აზერბაიჯანელი სამხედრო მოღვაწეები კატეგორია:აზერბაიჯანელი გენერლები კატეგორია:დაბადებული 1976
სუბრეტი
სუბრეტი (ფრანგ. soubrette, იტალ. servetta – მოსამსახურე) — ამპლუა, ეშმაკი, მოხერხებული, გონებამახვილი მოსამსახურე ქალისა, რომელიც თავის ბატონს ხელს უწყობს სასიყვარულო ინტრიგაში. აღმოცენდა იტალიურ კომედია დელ'არტეში (სერვეტა) და შემდეგ გავრცელდა ფრანგულ კომედიაში. ამ ამპლუისაა დორინისა და ტუანეტის (მოლიერის „ტარტიუფი“ და „ძალად ავადმყოფი“), სიუზანის (ბომარშეს „შეშლილი დღე ანუ ფიგაროს ქორწინება“) როლები და სხვ.
XVIII-XIX სს. სუბრეტის ამპლუა გაჩნდა რუსულ, ქართულ თეატრებში (კომედიებში, ვოდევილებში).
ლიტერატურა
კატეგორია:ფრანგული სიტყვები და ფრაზები კატეგორია:თეატრი კატეგორია:თეატრალური პროფესიები
ფრიდრიხსჰაინ-კროიცბერგი
ფრიდრიხსჰაინ-კროიცბერგი (Friedrichshain-Kreuzberg) — ბერლინის რაიონი, რომელიც გერმანიის გაერთიანების შემდგომ ფრიდრიხსჰაინისა (აღმ. ბერლინი) და კროიცბერგის (დას. ბერლინი) შეერთების შედეგად წარმოიშვა. უბანს შუაზე ჰყოფს მდინარე შპრეე და ერთმანეთთან აერთებს ცნობილი ხიდი ობერბაუმბრიუკე, რომელზეც 1998 წლიდან ყოველწლიურად იმართება ე.წ. წყლის ბრძოლა.
კროიცბერგის მოსახლეობის 32,8% არაგერმანელები შეადგენენ, მათ შორის უმეტესობა თურქია, მაშინ როდესაც ფრიდრიხსჰაინში უცხოელეთა წილი მხოლოდ 8,7%-ია.
რესურსები ინტერნეტში
კატეგორია:ბერლინი
ჩუპრენე
ჩუპრენე (Чупрене) — სოფელი ბულგარეთში. 2010 წლის მონაცემებით მოსახლეობა შეადგენს 563 კაცს.
კატეგორია:ბულგარეთის სოფლები
ბართერ-ოიე
მინი|250პქ|კუნძულის აერო ფოტო მინი|250პქ|კუნძულის მდებარეობა ბართერ-ოიე (Barther Oie) — გერმანიის კუნძული. მდებარეობს ბართერ-ბოდენის ლაგუნაში, ქალაქ ბართსა და ბალტიისზღვისპირა კურორტ ცინგსტს შორის. მიეკუთვნება მეკლენბურგ-წინა პომერანიის მხარეს.
კუნძულის ფართობია 850x800 მ და გვერდით მდებარე კუნძულ კირის მსგავსად ზღვის დონიდან მხოლოდ 1 მეტრზე იწევა. დღეისათვის, ბართერ-ოიე ბუნების ნაკრძალია დასავლეთ პომერანიის ლაგუნების ეროვნული პარკის შემადგენლობაში.
რესურსები ინტერნეტში
კატეგორია:გერმანიის კუნძულები
Cataglyphis savignyi
Cataglyphis savignyi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
ლენინგრადის ბლოკადა
ლენინგრადის ბლოკადა (Блокада Ленинграда) — მეორე მსოფლიო ომის დროს გერმანელთა მიერ ლენინგრადზე (ამჟ. სანქტ-პეტერბურგი) განხორციელებული სამხედრო ოპერაცია. გერმანული გეგმით ოპერაციის კოდური სახელწოდება იყო ”ნორდლიხტი” (ოპერაცია ჩრდილოეთის ნათება). ბლოკადა გაგრძელდა 1941 წლის 8 სექტემბერიდან 1944 წლის 27 იანვრამდე.
სქოლიო
კატეგორია:მეორე მსოფლიო ომი კატეგორია:საბჭოთა კავშირის ისტორია კატეგორია:XX საუკუნის ბრძოლები
არტეკი
არტეკი — საერთაშორისო ბავშვთა ბანაკი ყირიმში (უკრაინა). განლაგებულია ყირიმის სამხრეთ სანაპიროზე, სოფელ გურძუფთან ახლოს. წარსულში იყო საბჭოთა კავშირის ყველაზე ცნობილი პიონერბანაკი და პიონერთა მოძრაობის სავიზიტო ბარათი. დიდი ხნის განმოვლობაზე იყო სოცბანაკიდან ჩამოსული დელეგაციების მიღების ადგილი.
თავიდან „არტეკი“ დაფუძნდა როგორც ბანაკი-სანატორიუმი ტუბერკულოზით დაავადებულ ბავშვთათვის რუსეთის წითელი ჯვრის ზინოვი სოლოვიოვის ინიციატივით.
გამოჩენილი სტუმრები
1983 წლის ივლისში არტეკს ეწვია ცნობილი მშვიდობისმყოფელი სამანტა სმითი. გამოჩენილ სტუმრებს შორის იყვნენ:
სქოლიო
კატეგორია:საბჭოთა კავშირის ისტორია კატეგორია:ბავშვთა ბანაკები კატეგორია:პიონერული მოძრაობა
NGC 305
NGC 305 — გალაქტიკა თევზების თანავარსკვლავედში. აღმოჩენის თარიღია 1825 წლის 17 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
Dolichoderus dibolia
Dolichoderus dibolia — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
მუშეგ I მამიკონიანი
მუშეგ I მამიკონიანი (Մուշեղ Ա Մամիկոնյան) — სომეხი წარჩინებული მამიკონიანთა დინასტიიდან. სომხეთის სამეფოს სპასპეტი არშაკიანთა მეფეების: პაპის (370-374) და ვარაზდატის (374-378) დროს. სახელი გაითქვა ბაგავანის ბრძოლაში მონაწილეობით.
ბიოგრაფია
მარცხნივ|მინი|335x335პქ|კავკასიის პოლიტიკური რუკა მუშეგის დროს მუშეგ მამიკონიანის დაბადების თარიღი და ადგილი უცნობია. იგი გამოჩენილი სომეხი ნახარარისა და სამხედრო მოღვაწის, ვაშაქ I მამიკონიანის უფროსი ძე იყო, რომელიც ტაიქის პროვინციას მართავდა. მარცხნივ|მინი|251x251პქ|მეფე ვარაზდატი სომხეთზე სასანიანთა გავლენის შესამცირებლად, მეფე არტაშეს II-ის ქვრივმა, დედა-დედოფალმა ფარანძემმა, მუშეგის მეთაურობით რომის იმპერიაში გააგზავნა დელეგაცია, რათა დაეცვათ მისი ძის, მეფე პაპის მმართველობა. მცდელობის მიუხედავად, 369/70 წელს სასანიანებმა სასტიკად მოკლეს დედა-დედოფალი ფარანძემი და დედაქალაქი არტაქსატა მიწასთან გაასწორეს. პაპი რომის იმპერიაში გაიქცა და მხოლოდ 371 წელს მოახერხა იმპერატორ ვალენტის დახმარებით, რომ უკან დაბრუნებულიყო. იმავე წელს სომხურ-რომაულმა არმიამ მუშეგ მამიკონიანის მეთაურობით სასტიკად დაამარცხა სასანიანები ბაგავანის ბრძოლაში. ბრძოლის მონაწილე მუშეგმა სასტიკად დაჭრა სასანიანთა შაჰანშაჰის ვასალი, ალბანეთის მეფე ურნაირი, თუმცა არ მოკლა იგი და წასვლის საშუალება მისცა. V საუკუნის გამოჩენილი ისტორიკოსი ფაუსტუსი ბაგავანის ბრძოლაში გამარჯვებას მუშეგს უკავშირებს.
ალბანეთში დაბრუნებულმა ურნაირმა მადლობა შეუთვალა მუშეგს, ამის შემდეგ კი შაჰანშაჰ შაპურ II-ს მასზე მოულოდნელი თავდასხმის შესახებ ამცნო. შაპურის ძალების შესაჩერებლად მუშეგმა მთელი სომხური არმია გამოიყვანა, რომელიც 90,000 კაცს შეადგენდა. მუშეგს ასევე აძლიერებდა რომაული დამხმარე ძალებიც. ირანის არმია, რომელსაც შაპური თავად ხელმძღვანელობდა, ამ ბრძოლაში ბოლომდე განადგურდა. ამის შემდეგ მუშეგმა და რომაელთა მხედართმთავარმა ტერენტიუსმა მთელი სომხეთის საზღვარზე 30,000 კაცი განალაგეს.
ამ ბრძოლას შედეგად მოჰყვა ის, რომ რომსა და ირანს შორის მშვიდობა დამყარდა, სომხეთი კი კიდევ ერთხელ შევიდა რომის იმპერიის პროტექტორატში. თუმცა, მეფე პაპი მალევე მოკლეს იმპერატორ ვალენტის ბრძანებით, რადგან იგი არ ემორჩილებოდა რომაელთა ბრძანებებს. მის ნაცვლად ტახტზე არშაკიანთა დინასტიის კიდევ ერთი წარმომადგენელი, მეფე ვარაზდატი დასვეს. ვინაიდან იგი მანამდე რომში ცხოვრობდა და ამასთან ჯანმრთელობის პრობლემებიც ჰქონდა, რეგენტად მუშეგი დაენიშნა. ცხადია, მისმა ასეთმა აღზევებამ შეაშფოთა სხვა სომეხი ნახარარები, რის გამოც მეფე ვარაზდატი დაარწმუნეს, რომ მუშეგმა მოკლა წინამორბედი მეფე და ახლაც საფრთხეს უქმნიდა მის მმართველობას. ამიტომაც ვარაზდატმა სამეფო ბანკეტზე მიიწვია მუშეგი და იქ მოაკვლევინა, რის შემდეგაც მისი ძალაუფლება რამდენიმე ნახარარმა დაინაწილა. მოკლული მუშეგის ცხედარი ოჯახმა და ახლობლებმა მაღალი კოშკის სახურავზე დაასვენეს, იმის იმედით, რომ სულები ჩამოვიდოდნენ და გააცოცხლებდნენ მას. მუშეგის შემდეგ რეგენტი მისი ძმა, მანუელი გახდა, რომელსაც სძულდა მეფე ვარაზდატი, ამიტომაც იგი დაამხო და უკან, რომში გააძევა, მის ნაცვლად კი მეფე პაპის ძე გაამეფა, რომელზეც თავისი ასული ვარდანდუხტი დააქორწინა, რითაც მამიკონიანებმა სამეფო გავლენები შეინარჩუნეს.
სქოლიო
კატეგორია:გარდაცვლილი 370-იანები კატეგორია:მამიკონიანები კატეგორია:სპასპეტები
ლასლო კევერი
ლასლო კევერი (Kövér László; დ. 29 დეკემბერი 1959, პაპა) — უნგრელი პოლიტიკური მოღვაწე, უნგრეთის ეროვნული ასამბლეის თავმჯდომარე. პარტია ფიდესი — უნგრეთის მოქალაქეთა კავშირის წევრ-დამფუძნებელი (1988 წლიდან).
2010 წელს უნგრეთის პარლამენტის თავმჯდომარედ აირჩიეს, თანამდებობა დაიკავა 6 აგვისტოს და შეცვალა უნგრეთის პრეზიდენტად არჩეული პალ შმიტი.
2012 წლის 2 აპრილიდან 10 მაისამდე, პალ შმიტის გადადგომის შემდეგ, ასრულებდა ქვეყნის მეთაურის მოვალეობას. .
სქოლიო
კატეგორია:უნგრეთის პრეზიდენტები კატეგორია:დაბადებული 1959 კატეგორია:დაბადებული 29 დეკემბერი
დოლნენი
დოლნენი (Долнени) — სოფელი მაკედონიაში, დოლნენის თემის ადმინისტრაციული ცენტრი (პელაგონიის რეგიონი). სოფლის მოსახლეობა შეადგენს 375 ადამიანს (2002 წლის აღწერის მონაცემები ).
სქოლიო
კატეგორია:დოლნენის თემის სოფლები
Cataglyphis saharae
Cataglyphis saharae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
კატეგორია:Cataglyphis
რაპანა
რაპანა (Rapana) — მტაცებელი მუცელფეხიანების გვარი. მოიცავს 3 სახეობას. პეტრე დიდის ყურესა და იაპონიის სანაპიროებთან ბინადრობს Rapana venosa, რომელიც XX საუკუნის 30-იან წლებში გემებს შემოყვა შავ ზღვაში და დიდი რაოდენობით გამრავლდა. რაპანა თავს ესხმის სარეწაო მოლუსკებს (ხამანწკებს), გარნელებსა და სხვა. რაპანას ფეხი იჭმევა, ნიჟარას კი ესთეტიკული ღირებულება აქვს.
ლიტერატურა
კატეგორია:მუცელფეხიანები
Opus (ჯგუფი)
Opus — პოპ-როკ ჯგუფი გრაციდან (ავსტრია). ჩამოყალიბდა 1973 წელს და მოქმედებს დღემდე. ცნობილია 1985 წლის ჰიტ-სინგლით Live Is Life.
რესურსები ინტერნეტში
კატეგორია:ავსტრიული როკ-ჯგუფები კატეგორია:1973 წელს ჩამოყალიბებული ჯგუფები
ბოკი (კუნძული)
მინი|250პქ|კუნძულის მდებარეობა მინი|250პქ| ბოკი (Bock) — გერმანიის დაუსახლებელი კუნძული ბალტიის ზღვაში. მდებარეობს ჰიდენზეეს სამხრეთით და მიეკუთვნება მეკლენბურგ-წინა პომერანიის მხარეს.
კუნძული ხელოვნურადაა გამოყოფილი სტარლსუნდის სრუტით. წარმოადგენს ბუნების ნაკრძალს და შედის დასავლეთ პომერანიის ლაგუნების ეროვნული პარკის შემადგენლობაში.
პეტრე ბაგრატიონი (მეცნიერი)
250px|thumb|პეტრე ბაგრატიონი პეტრე რომანის (რევაზის) ძე ბაგრატიონი (დ.  24 სექტემბერი [ ძვ. სტ. 12 სექტემბერი], 1818, ყიზლარი    ―     გ.     29 იანვარი [ ძვ. სტ. 17 იანვარი] , 1876, პეტერბურგი),  ქართველი მეცნიერი და ინჟინერი. მხედართმთავრის პ. ბაგრატიონის ძმისწული.
1827 წელს მიაბარეს თბილისის კეთილშობილთა სასწავლებელში. 1835 გაამწესეს პეტერბურგის ლაიბ-გვარდიაში იუნკრად. 1845 დაინიშნა ჰერცოგ მაქსიმილიან ლოიხტენბერგის ადიუტანტად და 7 წელი ახლდა მას ევროპაში. ლოიხტენბერგის სიკვდილის შემდეგ (1851) ბაგრატიონი პეტერბურგში დაბრუნდა. 1857 ჩაირიცხა კავკასიის ესკადრონის ლაიბ-გვარდიაში და მიენიჭა გენერალ-მაიორის წოდება. 1862 დაინიშნა ტვერის გუბერნატორად. 1865 მიენიჭა გენერალ-ლეიტენანტის წოდება, ხოლო 1870 წელს დანიშნეს ბალტიისპირა ქვეყნების - ლიფლანდიის, კურლანდიისა და ესტლანდიის - გენერალ-გუბერნატორად.
1842-იდან ბაგრატიონმა დაიწყო სამეცნიერო-კვლევითი მუშაობა ფიზიკისა და  ქიმიის დარგში. ექსპერიმენტული გამოკვლევებს იგი პეტერბურგის მეცნიერებათა აკადემიის ფიზიკის კაბინეტში ატარებდა. გამოიგონა პირველი მშრალი გალვანური ელემენრი, რომელსაც მიუძღვნა თავისი პირველი სამეცნიერო შრომა (1843, პეტერბურგის მეცნიერებათა აკადემიის ბიულეტენი; განმეორებით გამოვიდა ლონდონსა და პარიზში 1845). ამ ნაშრომში იხილავდა გალვანოპლასტიკასა და გალვანურ ელემენტში მიმდინარე პროცესებს. ბაგრატიონმა პირველმა აღმოაჩინა ლითონური ოქროს, ვერცხლისა და სპილენძის ხსნადობა ტუტე ლითონთა ციანიდების წყალხსნარებში, რაც საფუძვლად დაედო დაციანების მეთოდს. 1847 წელს აღმოაჩინა მინერალ ორტიტის სახელობა, რომელსაც "ბაგრატიონი" უწოდეს.
ლიტერატურა
კატეგორია:მუხრანელების სამეფო შტო კატეგორია:დაბადებული 24 სექტემბერი კატეგორია:დაბადებული 1818 კატეგორია:გარდაცვლილი 29 იანვარი კატეგორია:გარდაცვლილი 1876
იუტას ჩაიდანი
იუტას ჩაიდანი (Utah teapot) — მოდელი, რომელიც 3-განზომილებიანი სურათების სინთეზში გამოიყენება და რომელიც სტანდარტული ნიმუში გახდა სურათების სინთეზის ერთობლიობაში. ეს არის ჩვეულებრივი ჩაიდნის მათემატიკური მოდელი, მყარი და განსაკუთრებით მომრგვალებული ზედაპირით. შეიქმნა 1975 წელს იუტას უნივერსიტეტში, სურათების სინთეზის პიონერის, მარტინ ნიუველის მიერ.
ისტორია
ნიუველს თავისი სამუშაოებისთვის ესაჭიროებოდა რაღაც მარტივი მათემატიკური მოდელი საოჯახო საგნებიდან. სანდრა ნიუველმა (მეუღლე) ურჩია რომ მოდელირება გაეკეთებინა ჩაის სერვიზისთვის. მან მოიმარჯვა ქაღალდი, ფანქარი და გააკეთა პატარა ჩანახატი-ესკიზი ამ ჩაიდნის. შემდეგ წავიდა თავის ლაბორატორიაში და შეადგინა Bezier-ეს კონტროლის წერტილები კათოდურ მილზე. მისი ციფრული ჩანაწერებით გაკეთებული ფინჯანიდან, ლამბაქიდან, კოვზიდან ცნობილი მარტო ჩაიდანი გახდა. რძის ჭურჭელიც გაუკეთებია, მაგრამ მისი მონაცემები დღესდღეობით დაკარგულია.
ამ ჩაიდნის ფორმა შეიცავს ელემენტების განსაზღვრულ რაოდენობას რომლებიც ერთობლიობაში ქმნიან იდეალურ საგანს გრაფიზმისთვის, ეს არის მრგვალი, აქვს დაბოლოებები, აქვს 0-ზე მაღალი დონე რაღაც ხვრელის გამო რომელიც წარმოქმნის მის ქვევით ჩრდილს და ასევე დამაკმაყოპილებელი იერსახე იმის გარეშეც რომ არ გამოვიყენოთ რთული ზედაპირის დამფარავი რაიმე ტექსტურა.
ნიუველი ქმნიდა მათემატიკურ მონაცემებს, რომლებიც აღწერენ ჩაიდნის გეომეტრიულობას.(3D კოორდინატების ერთობლიობას) და რომლებიც საჯაროდ ცნობილი გახდა ისე რომ შემდეგ სხვა მაძებრებმაც დაიწყეს იგივე მონაცემების გამოყენება თავიანთი სამუშაოებისათვის გრაფიზმში. მათაც იგივე საჭიროებები ჰქონდათ რაც ნიუველს და ამ ჩაიდნის გამოყენებამ თავიდან ააცილებინათ სხვა საგნის მოდელირება რომელსაც ექნებოდა იგივე მახასიათებლები. 1975 წლის შემდეგ ციფრულ მდგომარეობაში გადაყვანის ტექნიკა ძალიან განვითარდა და დღეს ეს ძალიან ცოტა სირთულეს თუ წარმოადგენს. ეს ჩაიდანი კვლავ განაგრძობს რომ იყოს სურათების სინთეზის საგანი.
ჩაიდნის ორიგინალს არ სჭირდება ქვედახედით დანახვა და მისი მოდელი არ მოიცავდა ზედაპირს რომ ბაზა წარმოედგინა, მას შემდეგ სხვა მოდელებმა ეს ბაზა შეიმუშავეს.
აპლიკაცია
პროგრამები როგორიცაა AutoCAD, POV-Ray, OpenGL, Direct3D და 3D Studio Max მათ გამოიყენეს და გაავრცელეს უფასოდ ამ პროგრამებში ეს ჩაიდანი ან სცენა ამ ჩაიდანით. დამატებით GLUT გვთავაზობს ფუნქცია glutSolidTeapot თავისი ძირითადი ტრადიციული კუბებით, სფეროებით და ბიბლიოთეკით როგორც გრაფიზმის დასაწყისი. BeOS წარმოადგენს ამ ჩაიდნის დემონსტრაცია ბრუნვაში.
რესურსები ინტერნეტში
კატეგორია:კომპიუტერული გრაფიკა
ჯო დასენი
ჯო დასენი (Joe Dassin; სრული სახელი ჯოზეფ აირა დასენი, Joseph Ira Dassin; დ. 5 ნოემბერი, 1938 — გ. 20 აგვისტო, 1980) — ამერიკული წარმოშობის ფრანგი მომღერალი და მუსიკოსი.
დაიბადა ნიუ-იორკში ფილმ-ნუარის სტილის რეჟისორის ჟულს დასენისა და ბეატრის ლონერის ოჯახში. ბავშვობა ჯერ ნიუ-იორკში, შემდეგ კი ლოს-ანჯელესში გაატარა. თუმცა სენატორ ჯოზეფ მაკკარტის ანტიკომუნისტური პოლიტიკის გამო ის და მისი ოჯახი შემდეგ ევროპაში გადადიან. ჟენევის საერთაშორისო სკოლასა და ლე როზის ინსტიტუტში სწავლის შემდეგ დასენი აშშ-ში ბრუნდება და მიჩიგანის უნივერსიტეტში სწავლობს. კოლეჯის დასრულების შემდეგ საფრანგეთში მიდის. აქ რადიო სადგურში მუშაობისას ხმის ჩამწერმა სტუდიამ მას საკუთარი სიმღერების ჩაწერა შესთვაზა.
ადრეული 1970-იანი წლებისთვის დასენის სიმღერები უკვე საფრანგეთის ჰიტებად იქცა. ის სიმღერებს, ფრანგულისა და ინგლისურის გარდა, ასევე გერმანულად, ესპანურად, იტალიურად და ბერძნულად წერდა.
დასენი გულის შეტევით გარდაიცვალა 1980 წლის 20 აგვისტოს ტაიტიზე შვებულების პერიოდში. დაკრძალულია ჰოლივუდში (კალიფორნია).
რესურსები ინტერნეტში
კატეგორია:ამერიკელი მომღერლები კატეგორია:ფრანგი მომღერლები კატეგორია:ფრანგი კომპოზიტორები კატეგორია:დაბადებული 5 ნოემბერი კატეგორია:დაბადებული 1938 კატეგორია:გარდაცვლილი 20 აგვისტო კატეგორია:გარდაცვლილი 1980
გორნი-ლომი
გორნი-ლომი (Горни Лом) — სოფელი ბულგარეთში. 2010 წლის მონაცემებით მოსახლეობა შეადგენს 779 კაცს.
კატეგორია:ბულგარეთის სოფლები
აბანინდრანათ თაგორი
აბანინდრანათ თაგორი (ბენგ. গগনেন্দ্রনাথ ঠাকুর,დ.   7 აგვისტო, 1871 —  გ. 5 დეკემბერი, 1951) — ცნობილი ინდოელი მხატვარი და ხელოვნების პედაგოგი, თანამედროვე ინდური ფერწერის ფუძემდებელი.
ბიოგრაფია
მინი|აბანინდრანათ თაგორი, 1907 წ. აბანინდრანათ თაგორი  წარმოშობით ცნობილი და გავლენიანი  თაგორების ოჯახიდან გახლდათ. გუნენდრანათ თაგორის ვაჟი დაიბადა კალკუტას მახლობლად მდებარე ჯორასანკოს მამულში, სადაც გაატარა ბავშვობა. ადრეული ბავშვობიდანვე აღიზარდა უძველესი ეროვნული ხელოვნებისადმი მხურვალე სიყვარულით. 1880— 1889 წლებში სწავლობდა კალკუტის სანსკრიტულ კოლეჯში. 1890 წელს ჩაირიცხა კალკუტის ხელოვნების სკოლაში.
1890- იანი წლების შუა პერიოდიდან მან დაიწყო თანამშრომლობა ჟურნალ Sadhana-სთან, როგორც ილუსტრატორმა. პარალელურად ბიძის, რაბინდრანათ თაგორის წიგნების ილუსტრაციით იყო დაკავებული. 1897 წლიდან აქტიურად სწავლობდა ევროპულ მხატვრობას, პარალელურად გატაცებული იყო მოგოლური ფერწერით. 1907 წელს ძმასთან — გაგანენდრანათ თაგორთან და ერნესტ ჰაველთან ერთად ჩამოაყალიბა აღმოსავლეთის ხალხთა ხელოვნების ინდური საზოგადოება. მოგვიანებით გახდა ხსენებული საზოგადოების დირექტორი. დროთა განმავლობაში საზოგადოება ხელოვნების სკოლად გადაკეთდა.
1913 წელს მან თავისი ნამუშევრები წარადგინა ლონდონსა და პარიზში, ხოლო 1919 წელს — იაპონიაში პერსონალურ გამოფენებზე.
შემდგომში მან აქტიურად იმოგზაურა ინდოეთში, სამხრეთ და აღმოსავლეთ აზიის ქვეყნებში. ამ მოგზაურობის შემდეგ შექმნა ნამუშევრების ახალი სერია. განსაკუთრებით ცნობილია „არაბული ღამეების“ სერია, რომელიც დასრულდა 1930 წელს.
მომდევნო წლებში აბანინდრანათ თაგორმა საკმაოდ დიდი დრო დაუთმო ფერწერის ტექნიკის, ხელოვნების საფუძვლების შესწავლას. მისი ბოლო ნამუშევარი გარდაცვალებამდე 20 წლით ადრე შეიქმნა, როდესაც ის 60 წლის იყო. ხელოვანმა  გადაწყვიტა, რომ იმაზე უკეთესს ვეღარაფერს შექმნიდა, რაც უკვე გააკეთა, ამიტომ თავი  მთლიანად პედაგოგიურ საქმიანობას მიუძღვნა. იგი სამართლიანად ითვლება თანამედროვე ინდური ფერწერის მამამთავრად. თაგორი გახლდათ შესანიშნავი მასწავლებელი და აღზარდა გამოჩენილი მხატვრების მთელი პლეადა, მათ შორის იყვნენ:  ნანდალალ ბოში, ასიტ კუმარ ხალდარი, დევი პრასად როი ჩოუდჰური, მუკულ ჩანდრა დეი, ჯამინი როი, ბირეშვარ სენი და მრავალი სხვა.
შემოქმედება
მინი|განეშ ჯანანი აბანინდრანათ თაგორი თანამედროვე ეროვნული ინდური ფერწერის ფუძემდებელია. ის იყო ერთ-ერთი პირველი, ვინც ღიად ებრძოდა დასავლური ხელოვნების ბანალურ აკადემიზმს და ფსევდოეროვნულ ექსტრავაგანტულ დეკორატიულ ფერწერას, რომელიც ფართოდ გავრცელდა ინდოეთში მე-19 საუკუნის ბოლოს.
შეისწავლა რა საკუთარი ხალხის მემკვიდრეობა, დაეუფლა ევროპული და შორეული აღმოსავლეთის ფერწერის ტექნიკას, თაგორმა შექმნა საკუთარი სტილი, რომელშიც დახვეწილად გააერთიანა ყველაფერი, რაც მრავალი წლის განმავლობაში გაითვისა. მინი|რაბინდრანათ თაგორი -Uccelli migranti-Carabba-1918.png თავისი მოღვაწეობის დასაწყისში მხატვარმა გაილაშქრა დასავლური ხელოვნების გავრცელების წინააღმდეგ. მის ადრეულ ნამუშევრებს ეკუთვნის ომარ ხაიამის ლექსების ილუსტრაციები, პორტრეტები, მათ შორის რაბინდრანათ თაგორის პასტელური პორტრეტი, ნახატები ისტორიულ თემებზე, რაჯპუტისა და მოგოლთა სკოლების პირდაპირი გავლენით შექმნილი მინიატურების სერია, რომელიც გამოირჩევა წერის საოცარი დახვეწილობით, ფიგურული გამომსახველობითა და ფერთა ჟღერადობის სიმდიდრით.
საერთო ჯამში, მხატვრის აქტივში  500-მდე ნახატი, ილუსტრაცია და ესკზია.
სქოლიო
კატეგორია:დაბადებული 7 აგვისტო კატეგორია:დაბადებული 1871 კატეგორია:გარდაცვლილი 5 დეკემბერი კატეგორია:გარდაცვლილი 1951 კატეგორია:ინდოელი მხატვრები კატეგორია:ინდოელი მხატვრები საუკუნის მიხედვით კატეგორია:თაგორების ოჯახი
Dolichoderus dibolius
Dolichoderus dibolius — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dolichoderus-ს გვარიდან. მიეკუთვნება Dolichoderinae-ს ქვეოჯახს. .
იან კჰამა
იან კჰამა (Seretse Khama Ian Khama; დ. 27 თებერვალი, 1953, ჩერტსი, გაერთიანებული სამეფო) - ბოტსვანის სახელმწიფო მოღვაწე და ქვეყნის მეოთხე პრეზიდენტი 2008 წლიდან. ვიცე-პრეზიდენტი 1998-2008 წწ. ქვეყნის პირველი პრეზიდენტის სერეტსე კჰამას შვილი. 2022 წლის აპრილში იან ხამა დაიბარა თავისი ქვეყნის სასამართლომ. სახელმწიფოს ყოფილ მეთაურს, სხვა საკითხებთან ერთად, ცეცხლსასროლი იარაღის უკანონო შეძენა-შენახვაში ედება ბრალი. საქმე 2016 წლით თარიღდება.
Dolichoderus dibolius
სქოლიო
კატეგორია:ჭიანჭველები
იან კჰამა
რესურსები ინტერნეტში
კატეგორია:ბოტსვანის პრეზიდენტები კატეგორია:ბოტსვანელი პოლიტიკოსები კატეგორია:დაბადებული 1953 კატეგორია:დაბადებული 27 თებერვალი
ისმაილ ახუნდოვი
ისმაილ ჰუსეინ ოღლუ ახუნდოვი (İsmayıl Hüseyn oğlu Axundov; დ. 2 აპრილი [15], 1907, მაშთაღა, ბაქოს მახლობლად — 13 სექტემბერი, 1969, კრაკოვი) — აზერბაიჯანელი თეატრის მხატვარი, გრაფიკოსი და პლაკატის მხატვარი, აზერბაიჯანის სახალხო არტისტი (1906).
ბიოგრაფია
ისმაილ ახუნდოვი დაიბადა 1907 წლის 2 (15) აპრილს ბაქოს მახლობლად, სოფელ მაშთაღაში. 1921 წელს დაამთავრა სოფლის სკოლა და ჩაირიცხა ბაქოს პედაგოგიურ კოლეჯში. 1924 წლიდან იყო აზერბაიჯანის სამხატვრო კოლეჯის სტუდენტი, რომელიც დაამთავრა 1928 წელს. იმავე წელს მხატვარმა შექმნა კარიკატურები სატირული ჟურნალი „ მოლა ნასრედინისთვის “. ახუნდოვი ასევე სწავლობდა მოსკოვის პოლიგრაფიულ ინსტიტუტში
ისმაილ ახუნდოვმა, როგორც ინსტიტუტის სამხატვრო ფაკულტეტის კურსდამთავრებულებმა, დააპროექტა გორკის საავტომობილო ქარხნის გახსნა 1932 წელს, როგორც სადიპლომო ნამუშევარი.
1932 წელს ინსტიტუტის დამთავრების შემდეგ დაბრუნდა ბაქოში, სადაც ხელმძღვანელობდა აზერბაიჯანის სახელმწიფო სამხატვრო სკოლის გრაფიკულ ბიუროს.
1937-1940 წლებში იყო აზერბაიჯანის სახელმწიფო სამხატვრო სკოლის დირექტორი, ხოლო 1940 წლიდან - ნიზამი განჯევის სახელობის აზერბაიჯანული ლიტერატურის მუზეუმის დირექტორი და მთავარი მხატვარი. დიდი სამამულო ომის დროს იგი ხელმძღვანელობდა მხატვრების პროპაგანდისტულ ჯგუფს, რომლებიც გაემგზავრნენ ფრონტზე, სადაც ისინი ხატავდნენ პლაკატებს მიმდინარე მოვლენებისთვის.